
BISHOP BURLESON 


1928 NIOBRARA CONVOCATION 

Tokata mdoketu kin ban, Standing Rock 
oyanke kin en, July 12-15 (Thursday to Sun- 
day) heehan Ornniciye Tanka unhduhapi kta. 


NIOBRARA DEANERY 
Total Payments for the Year 1927 


NATIONWIDE NATIVE 



CAMPAIGN. 

Receipts 

CLERGY FUND 
Receipts 

MISSION 

Quota 

to Date 

Quota 

to Date 

Cheyenne 

.$650 $573 40 

$675 $445 82 

Crow Creek 

. 450 

450 00 

300 

79 10 

Flandreau . 

. 50 

55 00 

50 

51 73 

Lower Brule 

250 

53 50 

225 

71 25 

Pine Ridge Agency. 

800 

531 96 

625 

356 10 

P JR. Corn Creek. 

. 400 

428 60 

325 

248 25 

Rosebud ......... 

.1050 

567 25 

850 

303 82 

Santee ........... 

. 500 

164 66 

400 

219 03 

Sisseton ......... 

. 450 

166 80 

250 

109 54 

Standing Rock. . . . 

. 750 

754 50 

575 

221 46 

Yankton ......... 

. 700 

452 97 

500 

250 00 

St. Elizabeth’s Sch. 

. 15 

J<?00 

10 

10 00 

St. Mary’s School .... 

. 15 

21 52 

10 

16 54 

Flandreau In. Sch 

. 15 

14 79 

10 

12 17 

Pierre Indian School . . 

15 

19 02 

10 

11 48 

Rapid City In. Sch . . 

15 

21 47 

10 

9 47 

Other sources ...... 


.... 

.... 

468 67 

Ataya. ......... 

6125 

4293 44 

4825 2884 43 


W. D. Swain, Executive Secretary. 

' a/ 


CHEYENNE MISSION 

Jan 6, 1928 

Hekta Dee. 14, 1927 el w'icasa waste w^anji 
onyan unkiyayapi kin he Albert Arpan eciva 
pi, na Dec. 25 el ake wakanyeja wanji Baptis- 
ma Wakan waqu, he Edson Fast Horse na 
Ella eincapi. 

Ho heeetu, Christmas na New Year unyu- 
hapi eya lila osm na omanipica sni seleceea 
qeyas oyate kin wanikiya kin hi kte cin ape 
unpi kin, iyuskinyan apepi. Na ecel ake 
nonpa ape cinhan ihunnipi, na oyasin woceki- 
ye wovatan econpi. Na wicasa na wiuyan 

BISHOP TOIE 

Dakota Micincapi tewicawahinda kin : 

Anpao kage kin he Omaka Teea kin on wicoie 
etanhan yeciciyapi kta makida qa he iyuskin- 
yan eeamon kta. 

Tokaheya Wakantanka lye wowasi ecaunki 
conpi kin he woyawaste hivohiye kta he ice- 
wakiye kta wacin, qa Dakota oyate kin totan- 
han taku tona on tanyan unpi kta iyececa kin 
hena ohinniyan wowastedake mitawa kin on 
en ewacin waun kin he awicakehan sdonyeci- 
ciyapi kta wacin. Hekta omaka tona taku 
owasin otehika, tka tokata oanpetu oiyehantu 
qeya wasteSte u e he woape mitawa kin ee. 
Omaka wan u kin de icunhan iyopteiciyapi 
wanjigji econqonpi kta uncinpi, qa Bishop 
nitawapi kin nanpin dena on token wacin yu- 
zapi kin he etanhan onge tonana sdonyayapi 
kta iyececa kecanmin. Omaka kin de icun- 
han wowasi unkitawapi oecon kin apiunkiyapi 
kta, qa oiyaye teea wan okna unkiyayapi kta 
he woape unkitawapi kin ee. Rev. Robert P. 
Frazier he detanhan tokatakiya Niobrara ima- 
hen Junior Archdeacon (Bishop iyohdateya 
okiheya najiu Hakakta) he oknavan sdonyapi 
kta kin he Rosebud Makaokdaptapi kin ima- 
hen wowasi oeeon a wacin pica teea wan kaco- 
kava oiyaye kage kte. Hoksipina Woonspe 
tipi kte kin he de ptanyetu kinhan unyuganpi 
kta awauncinpi. Qa naknn Lower Brule 
(Kudwicasatipi) imahen Messiah tipiwakan 
wan huhnage qon he ostan wanji unkagapi kta, 
qa Trinity Tipiwakan kin he Mission otonwe 
kin hen piya unkagapi qa eunkdepi kta. Flan- 
dreau ( Wakpaipaksan) en Okodakiciye wa- 
kan unkitawapi en opa wayawa unpi kin oho- 
daya cekiyapi sanpa tanyan oecon waste yu- 
hapi kta wan wicunkiyu wiyeyapi kta he on 
wanna ecana taku econqonpi kta uncinpi. 
Dakota Yewioasipi Wakiya Ornniciye kin piya 
Makaokdaptapi toktokeca kin hena ektakta 
yuicagapi qa yuwasakapi wanbdake kta wacin. 
Omaka kin de Bishop Roberts qa miye ekta un 
nihipi kte kin hena Tipiwakan ota ekta unki " 
hunnipi kta qa kitanna katehanyannasa oyate' 
ob unqonpi kta he woape unyuhapi kin ee. 
Lent ( Akihaniciyapi) kin de iGumhan waeeki- 
ye ornniciye nitawapi kin hena ektakta Bishop 
Watakpeyapi wowasake kin he sanpa duica- 
gapi kta ivuha otoiyohi Wotanin Waste kin 
oyeciyakapi kta iyuteya yakuwapi nin eeanmin. 

Wakantanka Tokiconze kin he wicasa wi- 
cekna icagin kta he ookuwa kin iyuha opeun- 
yanpi. Heon lye Caje kin cn oiyopte waste 
unkagapi kta e wicoksape qa wowasake ahi- 
unqupi nin eeanmin. 

Ihaktaya Bishop nitawapi kin, 

Hugh L, Burleson. 

wanjikji woglakapi, na enakiyapi. Christ- 
mas woecon kin le ihankeya waste wanblake 
se. Mitawacin Christmas tunkasila wicayapi 
kin wayupiya yuha skanpi kin on taku oyasin 
ecetu hein tanyan iyopeyapi heon. 

Le owicohan el tuweni wayasice sni heon 
piwala. Christmas tunkasilayapi kin James 
Mound na Willie 8wau eepi. Wanikiya wan 
u kte cin oyate kin tokel igluhapi kte cin 
Anpetu Wakan oyasin ecel onspewicakiyapi 
heon woecon waste unyuhapi. 

I. E. S., Pub. Chmn. 



BISHOP ROBERTS 


WOW API OTOKSU OHNA 
WA0N8PEICICIYAPI 

Wowapi otoksu ohnayan waonspeiciciyapi 
awanyake cin decana tona de ohnayan wa- 
onspeiciciyapi qa wosnakaga wawanyaka ta- 
wapi hena token wicohan yuha skanpi hena 
oihdakapi wowapi ataya iyayewicakiva. 

Report kin dena 1927 en ihake wi yamni 
yanke cin hena etu. October 1 sni itokam 19 
henakeca woonspe yaniie cin kuwapi. Ebake 
wi yamni en Eitanna yuotaya iyayapi, 24 he- 
nakecapi. He icunhan woonspe kin sanpa 
wasteya qa nakun sanpa wastedakapi aya. 
Woonspe ookuwa kuwapi 115 henakeca yuha 
onspeiciciyapi. Tona decen waonspeiciciyapi 
hena owasin cajewicamdate kta sni tka tuwe : 
pi e iyotanh tanyeh econ wacinpi hena deepi, 
Asa Ten Fingers, Pine Ridge etanhan, qa Pat- 
rick Shields, Standing Rock etanhan. 

Okodakiciye wakan tawicohan tantanhan 
on, Catechist qa Wawokiya unpi kin, token 
okihipika waonspeiciciyapi kta uncinpi. Tka 
nakun wica qa winyan tuweka esta woonspe 
dena wicouqupi kta iyounkipipi kta. Woon- 
spe onpazopi hena token okihi yuha yaskanpi 
kinhan nina iyonicipipi kta he sdonunyanpi. 
Woonspe dena tukte wanji ka§ta iyacupi oya- 
kihipi. 

Wowapi wakan: Tani kin etanhan. 

Okodakiciye wakan on woyakapi : Okodaki- 
ciye wakan wanakaja tanhan uye cin. 

Wocekiye wowapi: On woyakapi, taku en 
un, qa token Dakota wocekiye wowapi unpi 
kte ain. 

Yamni kin dena owasin wasicun iapi qa 
Dakota iapi ohnayan unkagapi. Ektawapa 
kinhan Jesus Toni he qa Wowapi wakan teea 
etanhan woonspe unyuwiyeyapi kta. 

Woonspe de tukte wanji, wasicun iapi qais 
Dakota iapi ohnayan onspeniciciya yacin ehan- 
tans, Rev. P. H. Barbour, Springfield, S. D. 
en wowapi yaqupi kta, kinhan ooiciyapi kta. 


Anapo duha he. Duhe kte iyececa 

IAPI KAHNIGA TOIE 

Christmas owicohan kin wanna henana. 
Ecadan Akifraniciyapi wicohan tanka kin en 
unqunpi kta. Tuka en unkipi sni itokam 
anpetu hena taku on, qa icunhan taku econ- 
qonpi kta hecinhan hena awauncinpi kta. 

Omaka iyohi Wakantanka wetu wan unqon- 
pi kta unqupi. Wicasta waawacinpi sni etan- 
han icunhan ituya opiiciyapi, takudan econ 
sniyan wotapi, istinmapi, canonnapi qa wo- 
hdakapi ece econpi. Okinui htanipi sni heon 
woahtani en ihpayapi ece. Tohan ptanyetu 
ehan ipi en wojupi mnakiyapi kta esta taku 
mnakiyapi kla wanica; tokata waniyetu en 
token unpi kta hecinhan he awacinpi ; qa ican- 
te-sicapi. Tuka tona ksapapi hena wetu icun- 
han token okihipi nina htanipi Mahtipi en 
tipi ehantans maka.kin hdumdupi, yuhinhan- 
pi qa wojupi su waste iyohpeyapi. Qa woju- 
pi hinape hehan tiyata unpi qa kicauyaupi qa 
wanunvanpi awanhdakapi. Hecen unpi hena 
tohan Wopida Anpetu ehan ipi eca taku on 
wopida eyapi kta yuhapi, taku mnakiyapi yu- 
hapi, woyute, qa hayake, qa tokata waniyetu 
en yapi kte cin ikope sniyan unpi; oape qa 
anpetu owasin tanyan idagkiyapi heon iyus- 
kinyan unpi. 

He iyecenva omaka iyohi Wakantanka Aki- 
lianiciyapi anpetu eva unqupi. Lent kin tan- 
yan idagunvanpi kinhan tohan Kiuipi Anpetu 
ehan unkipi en unnagipi wowiyuskin tanka 
en i kta he kapi ; Lent idagunyanpi sni kin- 
han, wicasta wan wetu icunhan takudan econ 
wacin sni he iyeuncecapi kta, qa Kinipi 
Anpetu ehan unkipi fmhan taku econqonpi he- 
na unpazopi unkokihipi kte sni. Hecen East- 
er ecan wicocante waste takudan unkahipi kte 
sni. Christ toiyoksice qa towahtanipi en eki- 
towanpi sni hena on wokakije wanyakapi qa 
sdonyapi heon Christ Kini kin on wowiyuskin 
kta iyecetu esta hena en ewaciupi sni. Omaka 
eca Lent icunhan Christ sanpa ikiyedan ina- 
unjiupi kta, woahtani eva lye etauhan yuhe- 
yam unyuzapi hena unkayustanpi wookini he 
unkiciyankapi. 

Hecen Lent kin de icunhan taku ecauhki- 
conpi kta on taku econqonpi kta hwo. Toka- 
beya qa iyotan tanka kin he WOCEKIYE 
hee. Cekiyapi kin he Wakantanka kici wo- 
unhdakapi qa is taku unkekiyapi kta hee. 
,'Iapi ocankuve eya onpi kta hee sui,tka cante 
etauhan awicakehan Wakantanka kici woki- 
icihdakapi kta. Htayetu qa hanhanna tohan 
ceunkiyapi kinhan canpeskamakehde unvan- 
kapi kta. Wakantanka hen un e ohnayan 
unkohanyanpi kta, woahtani unkohdakapi kta 
\wicowasake unkidapi kta, qa iapi unkitawapi 
ohnayan tuwewe qa takuku uncantepi ikiyedan | 
un hecin hena on waceunkiyapi kta. Anpetu 
iyohi en tohan tiwahe wacekiyapi eca tuwe 
owasin taku econpi hena sdonve wicunkicici- ! 
yapi kta, Wakantanka oie naunhonni kta, qa 
uncantepi etanhan kici wounhdakapi kta. 


Anpetu wakan icunhan tiwahe uukitawapi owa- 
sinsin tipi wakan ekta unkiwitayapi kta. 

Tipi wakan unkitawapi en tohan Wotapi 
Wakan wicaqupi kte kinhan yusna sniyan en 
unqonpi kta. Unkiye untonipi ounkiyapi kta 
heon [ye Tancan qa We tawa kin unqupi. 
Tka ihduwiyeya sniyan en unkupi kte Sni. 
Tipi wakan en Wotapi Wakan unkicupi kta, 
itokam ohinniyan tanyan nnkihduwiyeyapi 
kta. Heconqonpi kte kin he iapi eya unkeya- 
pi hecedan sni. Tka untonipi he nina tanyeh 
iwanunhdakapi kte. Woahtani eya sdonun- 
kiyapi kte, iyotan tona sice hee cin hena. 
Okinni witantaupi, qais waeconkapinpi qais 
tuwewe ituya awicaiapi hena ee kta. Hena on 
eante ataya Wakantanka itokam unkohdakapi 
kte, Christ! ounkiyapi qa dena Wakantanka 
unkicicajujupi kta undapi kta. Wicohan dena 
on tuwewe ounkiyapi uncinpi kinhan wosna- 
kaga unkitawapi en unkipi kta, token econ- 
qonpi kta he unkipazopi kte, qa woiyopeiciye 
he awicaka ehantans Wakantanka woahtani 
hena akiktonje kta. Tka iyotan econpica kin 
he Wotapi Wakan en upi sni itokam woahtani 
ohdakapi kte kin hee. 

Dena hecen econqonpi, qa icunhan nakun 
Wakantanka token unnipi kta cin he ohnayan 
unyanpi kinhan Lent kin wowaste tankiyau- 
yan unkahipi kta, qa ihanke en Kinipi Anpetu 
en wowiyuskin tanka unyuhapi kta. ito Wo- 
cekiye wowapi en dena iwanyagya yawa po, 
yumdayapi 269-273 hehanyan, dena en token 
ecanon kte cin oniciye kta. 


Lincoln, Neb., Nov. 16, 1926. 

Dakota Mitakodapi Kin: Isantankan tawa 
iciyapi iyeceu wicohan ohoyadapi kta niciyau- 
kapi kin onge iwaktaciyapi on tinsa awaciuni 
ciyapi kta wacin. 

Siceca vyicaduhapi kin hena woouspe iyo- 
tan waste kin wieayaqupi kta iyececa tohan 
van okihipica iyehanyac. 

Nicincapi kin okasna sni qais oape yusna 
sni katinyan wayawa yewicayakiyapi sni kin- 
han de eoed duecetupi oyakihipi kta sni. 

De omaka Dakota Owayawa-tipi woecon on 
woeye yuhapi kin iyomakipi — “Dakota Siceca 
Iyohi ivakideeen oko kicihanpi”. eyapi kin he 
wake, qa awicakehan siceca wicaduhapi kin 
woouspe ihunikiyapi kte cin hehanyan anpetu 
iyohi wayawa yapi kte cin he okihiwicayayapi 
kta awandakapi kta icecieiyapi. 

Nitaoyatepi kin etanhan wanjikji onajin 
waeinyan yuhewicakiyapi hehanyan ohiiciya- 
pi, qa rnaka owicohan kin ed wiakinihanpi. 

Decen unpi qon etanhan Senator Curtis, 
Kansas makaobaspe etanhan kin he okitaniu- 
yan un, iye unkitamakocepi kin en ksapetan- 
canpi kin wicehna onajin wan ohiiciye. 
j Nicinncapi kin nitaoyatepi kin ehna wicasta 
i qa winyan wankantuya unpi kin iyecen ihdo- 
! yapi kta iyowicapastakapi kta wacin. 

John M. Matzen, 

Makaobaspe en woonspe oyate tawapi 

Awanj^ake kin. 


LOWER BRULE 

Kulwicasa oyanke Skaun Okolakicive wa- 
kan etanhan, (Womens Auxiliary.) Wiyan 
Omniciye unpi kinlila wowasi econpi. Hekta 
(Christmas.) anpetu hehan owote wan lila 
waste kagapi, na heya heRta omaka, na lehan 
taku econpi kin yawapieasni, waste kin eeela 
Okolakiciya wakan gluwasakapi, na glutanka- 
pi, kta on. Anpetu iyarnui, can omniciye 
econpi. Omniciya hena lila wasteste yuhapi. 

Ska un okolakiciya wakan kin life wowasi 
econ, Kulwicasa owakpamni el Holy Comfort- 
er chapel hel, owaueaya omniciye unyuhapi, 
Dec. 16-17-18 1927 lena el. Na (Owaueaya 
Omniciye) oiranean apiwieayapi, na lena epi 
kta wicayustanpi, 1. Henry U. Heart, 2. Sam 
M. Bird, 3, Edw. Ree Chancellor, 4. Amos 
Boy Elk. Lena oitancan kin ake tokata wia- 
ke nob he banyan yankapi kta. Na Ornni- 
ciya econhan taku wasteste ota econpi na yu- 
stanpi. 

Wicasa na wiyan ota. taku iwoglaka- i 
pi kin life onahon waste qon eca. Okola. 
kiciya wakan, Wowapi Wakan, woevaksape, 
wowahokonkiya, lena eitaucanyan yuha stan- : 
pi, na eyapi. Dec 16, anpetu he hel B. C. U. 
omniciye kin wicokaeya wotapi kagapi. Na 


ROSEBUD MISSION COUNCIL 

December 13 na 14, 1927 qonhan St. John’s 
tipi wakan, Ring Thunder ed Rosebud ed 
Dakota Yewicasipi Wakiya Omniciye econpi. 
Rev. Robert Frazier omniciye kin wocekiye 
on yugan. Hehand obaspe ed oitancanpi kin 
caje wicayate. Rev. Henry Whipple, Maza- 
ska woawanyake ed itancan ; Rev. Alfred 
Barker, Yewicasipi ; Mr. Geo. DeCory, Wakan 
cekiya woonspe; Mr. Isaac Bear, Wayaotanin; 
Mr. Walter Williams, Oyate iwaMepi waecon- 
pi ; na Mrs. Walter Williams, Winyan Om- 
niciye. Hipi kin dena epi, Rev. Messrs. 
Frazier, Whipple, Barker, na DeCory. 

Mazaska woawanyake obaspe kin he toka- 
heva iwokdakapi Mr. DeCory wacajeyatin na 
Rev. Barker okiya na N. W". 0. na N. C. F. 
ed owacekiye tona mazaska kicunpi kta kahni- 
gapi hena 1927 ed toked owayanka hecinhan 
1928 ed heceknana kta yustanpi. Ake N. W. 
C. na N. C. F. womnaye kin on wowapi aka- 
hpe etanhan yuhapi kta De Cory wacajeyatin 
na Barker okiya. Wowapi okalipi kin dena 
wicasa na winyan tona wicayusutapi opapi 
kin wicaqupi m dena yuha unpi na tohand 
mazaska tonakca kta hecinhan iyenakca yuha- 
pi kin hehand hektakiya hiyuyapi kta. De 
yustanpi, Whipple wacajeyatin na DeCory 
okiya. Wocajeyate kin de e wicasa iyohinna 
N. W. C. on mazaska wanji na N. C. F. on 
mazaska wanji kiconpi kta. Yustanpi. 

Hehand Yewicasipi obaspe kin he iwokda- 
kapi. Wacajeyatapi na tona Rosebud ed ska 
on Okodakiciye ed opapi kin iyuba caje wica- 
pahipi kta Easter 1928 itokab.' Deon okiciy- 
api na yustanpi. 

Mr. De Cory Wakan Cekiya Woonspe Obe 
kin on report kaga na 1928 ed woecon kte cin 
nakun hduotanin. Woecon kte cin deeed 
yanka; Owacekiye tipi iyohin ed Anpetu Wa- 
kan wayawapi na Wowapi Wakan on woonspe 
yuhapi kta. Nakun Niobrara Course na Nio- 
brara Woiwange hena sanpa unpi kta keya. 

Omniciye tipi na is taku owacekiye tipi ed 
timahed wasicu wacipi kte sni na is wacipi on 
owacekiye etkiya mazaska kagapi kte sni. 
De Cory deon wacajeyatin na Whipple okiya. 
Yustanpi. 

Wi yamni can Owancaya Omniciye econpi sa 
qon he yutokcapi kta Barker wacajeyatin na 
De Cory okiye. Detanhan June wi kin ed 
ecena Owancaya Omniciye kin dena yuhapi kta 
na wiyawapi tohand yuhapi kta cin he wicasa 
wakan waawanyanke cin kahnigin kta. De 
Omniciye kin detanhan Rosebud Skaun 
Omniciye eciapi kta. 

December .14 

Itancan kin omniciye yugan, Mr. Isaac 
Bear de omniceye kin ed uukicipi on. Waya- 
otanin obaspe woecon kin hehand iwokdaka- 
pi. Tiwahe iyohinna Anpao opetonpi kta 
iyececa kin on de obaspe kin sanpa patintan- 
pj kta wacajeyatapi. Okiciyapi na yustanpi. 

Obaspe ed tona oitancanpi kin wicasa na 
winyan obaspe tawapi ed wowasi econpi kta 
wicacinpi wicakdaknigapi. 

Winyan omniciye na oyate iwastepi waeconpi 
obaspe kin etanhan oitancan kin hipi sni kin 
on tuwena wicakahnigapi sni. 

Sanpa woecon wanica canke omniciye kin 
ekiknakapi. Doxology kin ahiyayapi. 

Dec. 17., qon ban teca omniciya kin wotapi 
kagapi na anpetu wakan Dec/ 18,1 927. qon- 
hau^ wiyan omniciye kin ake wotape kagapi. 

Eya lena omniciye kin lila wowasi econpi, 
ska un okolakieiye wakan etanhan. Ake to- 
kata, omniciya kin le (Messiah district,) hel 
ym kta, glustanpi, (Easter) kini anpetu kin 
lvohakab. Eya lila omniciya waste onyuhapi. 
Na taku on (Owancaya omniciye) eya caje 
yatapi kin. Skaun el toua opapi na insi B. 

C. U. wiyan omniciya. Teca omniciya lena 
iyuha yuptaya omniciya econpi kin he on 
(owancaya omniciya) eya caje yatapi. Skaun 
okolakicive wakan eca mniciya. E. R C 


Grace Before Meals 

Thanks be to Thee, O Lord., Feed 
the hungry, and grant that all men 
every where, may seek and find the 
Living Bread which cometh down 
from Heaven. Amen. 


Jan. -Feb. . 1928 


AN P AO — THE DAYBREAK 


OWaYAWA EN WOCEKIYE WICOHAN 
Ikcewicasa oyanke itankata Tunkansina 
owayawa yamni hiyeye cm, Rapid City, ‘Pierre 
qa Flandreau, hena September tokabeya ehan 
ake tiyopa yuganpi, qa wakanhega tona en 
wayawa impi kipipi bena ake akdi. Rapid 
City qa Pierre bena en opawinge yamni sam 
iyeya nnpi, qa Flandreau ben opawinge tom 
sam iyeya unpi. 

Dena en iyobi Episcopal Okodakiciye wa- 
kan tona opapi kin decetu. Rapid City, wi- 
cincana 63, boksina 68, witaya 131; Pierre, 
wicincana 50, boksina 54, witaya 104; Flan- 
dreau wicincana 48, boksina 64, witaya 112; 
Yamni ataya en 347 benakeca Sinaska okoda- 
kiciye VYakan opa becapi. Nakun en wowasi 
econpi etanban opapi yukan. 

Iyobi en tecapi okodakiciye, Young peo- 
ple’s Service League be caje yuhapi. Qa iyobi 
en tokenken oitancan unpi kin decetu : Rapid 
City en, President Alice DeMarsche, Vice Pres. 
Godfrey Broken Rope, Secretary- Treasurer 
Alberta Horn; Counsellors kin, Elbe Whipple, 
Alberta Welsh, Adolf Day qa Samuel De- 
Cory; Advisors kin, Chief advisors he Dallas 
DeCory, unmapi kin, Ben DeCory, Mrs. Ben 
DeCory, Mrs. Nancy Arrow qa Miss Florence 
Cornelius; Ushers, Melda LaPlant qa Jeffer- 
son Burnette; Janitor, Godfrey Broken Rope. 
Anpetu izaptan htayetu iyobi witaya wace- 
unkiyapi qa wocekiye wicolian tantanban on 
woonspe icupi ; qa wi iyohi anpetu wakan to- 
kaheya kahanna eciyatankan napcinwanka 
apa kehan wotapi wakan wicawaqu. Qa wi 
iyobi nakun wayawa unpi ataya, school assem- 
bly en wowicawakiyaka. Omaha 1927 on N. W. 
C qaN.C.F. waeeonwieasipi ataya kdustanpi. 

Pierre en, President Bernice Gilbert, Vice 
Pres. Herman His Law, Secretary - Treaurer 
Lucille Ziegler; Counsellors kin Melda John- 
son, Esther Badger, Donald Eagleman qa 
Glenn Tin Cup; Advisors kin Mrs. Alice 
McLean qa Mrs. Fire. Owayawa kin den wi 
iyohi nonpa wabi. Qa wi wauji eca Wotapi 
Wakan icupi. Qa omniciye unma hena en wo- 
cekiye woonspe icupi. 

Flandreau en, President Elmer Philips, 
Vice Pres. John Two Star, Secretary-Treasurer 
Olive Jones; Counsellors Alma Baird, Mabel 
Colo me, Theophile Traversie qa Lynas Sken- 
andore ; Advisors Mrs. Henry Cottier Mrs. 
Stephen Labelle, Mrs. Cornelius qa Mr.Kibler. 
Owayawa den wi iyohi wai, qa Wotapi Wakan 
wicawaqu. Nakun wi iyohi school assembly 
en wowicawakiyaka. 

Omaka iyohi Dr. qa Mrs. Ashley owayawa 
iyohi en bipi ecee. Pierre qa Flandreau hena 
en wanna hipi, tka nahanh Rapid City eu hi 
pi kta wakta unqunpi. Tohan hipi eca wa- 
kanheja owasin iyuskinpi, hunkaxepi wan hipi 
he iyeeen tawacin yuzapi, qa napin iapi waste 
ste, woiyaksape, Sinaska opa eceeua sni tka wa 
yawa unpi ataya nakun wowicakivakapi ece. 

Owayawa yamni ataya en itancanpi kin 
token ikihipika wicolian waste hena iyopa- 
stakapi. Qa Tunkansiyanpi owayawa dena 
iuyaugkiyapi qa Ikcewicasa oyatepi wankan 
tkiya iyoptapi kta he kuwapi. Nasuna kin 
kaunspepi kta, uape kin kaunspepi kta, qa 
wicacante nakun qa he iyotan kin ee, hena 
wicadapi he on wocekiye nakun ognayan iyo- 
ptapi kta wicadapi heon tona Okodakiciye 
Wakan opapi hena awanwicunkdakapi kta 
hecetu dapi nag in pi qa dena on wopida unyu- 
hapi. Wagmwa unpi icuuhan wojupi su dena 
unkojupi; qa tohan wayawa ayustanpi qa 
iyecinka iyayapi kinhan hehau woivotani- 
kiye, woiyoksice, tuwena owicakiyapi sniyan 
iyayapi kehan nagipi km hena taku dena on 
sanpa wasagya icah yapi kta. Tka token 
ikdoyapi kta onspepi kta hena owayawa dena 
eu onspeiciciyapi. Ikicanye tawapi pe kicag- 
api kta, qa ksamyalian iyankapi kta dena on 
woonspe tipi en unpi. Woonspe cona unpi 
he nina oteliika. Qa sanpa woonspe qa woce- 
kiye cona unpi he iyotan oteliika. Woonspe 
ikceka qa wocekiye woonspe dena tawacin eu 
taku waste awacin un kta, he eciyafauhan san- 
pa qa sanpa waste icah yapi kta hena on wakan- 
heja dena owayawa eu unpi. Tokiyatanhan 
woksape dena u hecinhan hena wanyagwicun- 
kiyapi kta uncinpi. “Wakantanka kokipapi 
kin he woksape otokahe kin ee,” 

Levi M. Rouillard, 

Missionary to Indian Schools, Rapid City, S. D. ! 


ST. MARY’S WOTANIN 

1. De waniyetn kin St. Mary’s ed Christmas 
wan ihankeya waste e unyuhapi, Christmas 
oko kin be ataya wicincana kin wayawapi sni 
canke nina oiyoki yuhapi. 

Christmas anpetu itokab owanka yujajapi 
mazaskanskan zaptan qonhan St. Mary’s owa- 
cekiye tipi kin ed Rev. Paul Barbour woce- 
kiye wan tohinni eonktonjapi kte sni econ. 
Wasnapetijanjan wikcemua topa na sanb on 
owacekiye tipi kin ataya ijanjan yanpi. Rev. 
Barbour wokdake qa heya, “Christmas can 
wawicaqupi ecena unkiyukcanpi kte sni tka 
sanpaya Wanikiya unkitawapi tonpi kin on 
unkiyusinpi ktaiyeceea.” Otonwe eciyatan 
wakanheja ota bipi. 

Wocekiye kin ohakab St. Mary’s wicincana 
pi ee pi na Skaun Okodakiciye ed tona oton- 
we ed opapi kin bipi na ob ptayena htayetu 
waunyutapi. 

2. He ohakab wasicu wakaheja kin waecon 
tawapi kin yuhapi na hehand St. Mary’s wi- 
cincana kin is Wanikiya unkitawapi tonpi kin 
he pazopi. Wicincana kin iyuha opapi na 
iyuha nina tanyan ikpazopi, yuonikanye hcin 
econpi. 

Tona opapi kin dena eepi. 

Witasna un Mary Ethel Edwards 

Joseph .Ruby House 

Marys unmapi kin Hazel Edwards 

Feanette Thompson 

Gabriel Leona De Cory 

Wicasayatapi kin Anna Lambert 

Sylvia Jones 
Katherine Clark 

Talrcaawanyakapi Irene Whipple 

Edna Estes 
Hazel Gilbert 

Herod Wicasayatapi Geneva La Croix 

Wicasayatapi tawicu Helena Bruguier 

Herod Taokiyekin .Mae Wbipple 

Rose Ten Fingers 
Elizabeth Packard 

Wayaotanin kin Myrtle DeCory 

Obnihde unmapi kin Mollie Bruguier 

Hazel Mitchell 
Leah Robb 
Myrtle Lafferty 
Lena W. Soldier 
Isabel Shields 
Emma Ruff 
Audrey Smith 

Wicasa ksapapi Josephine Borisseau 

Thelma Garcia 
Sarah Wright 

Ellen Shaw ena Irene Packard is ozanpi kin 
yutintanpi. Nina tanyan econpi kin on ake 
econ wicakiyapi-anpetu itopa, Dec. 29 qonhan. 

He ohakab wiciueana kin takuku icupi kin 
wieokicupi. Hehand ptedyena unkistimapi 
na wihiyayena ake- wanji sanb okise ostan un- 
kiktapi na odowan unkomanipi na haneokan- 
yan qonhan wotapi wakan unkicupi. 


LOWER BRULE 

Teca omniciye, (the Young Peoples Service 
League.) Skaunokolakiciye wakan etanban, 
kulwieasa oyanke lei. Teca omniciye onpi- 
kinhan qa oitancan, Miss Martha, qa Edytb 
Decory, kici Holy Comforter el Y. P. S. L, 
iyopteyapi, qa wana wi nob hehanyan i tan can 
kin ob wowasi econpi. Hekfea Jan. 7.— -1928. 
qonhan, Christian Social Service, waeeonp 
qa el Y. P. S. L. kin oyute wiyopeyapi qa 
maze ska ake wanji sam iyeya kagapi qa lehan- 
tu kin mazaska akesaglogan. Teca omniciye 
kin yuhapi. Hekta, Dee. 24 — 1927. qonhan 
Y. P. S. L. opapi kin wanji ta, Mary G. Rope. 
Teca omniciye kin owankayujajapi wihiyayela 
nob pa etanhan qa topa hehan omniciye econ- 
pi. (The Y. P. S. L.).- 

Christian Social Service eyapi kin heon- 
uhapi, kulwieasa oyanke lei. Wi wanji can 
wancana. Social Services econpi ece. Qa 
woimagaga ,qa sam tiwahe tanyan yuhapi kta 
on wowahonkonkive wceyaskape, wiyan qa 
wicasa wanjiji eyapi. Qa iyotan winyan qa 
wicasa toua towinna wicoeye wakan nahonpi 
sni qon hel. Iyotan kin (Christan Social 
Service,) hel econpi. Okolakiciya wakan el 
wawokivapi, wacantkiyape wicohan kin he, 

E. R. C. Pub. Chrrn. 


YANKTON B. S. A. 


CROW CREEK 

Koskitancan Teca wan 

Hekta November wi kin, Pittsburg, Pensyl- 
vaniu etanhan, wasicun koska wan, A. Harry 
Ulrich, Christ Church Mission House, Fort 
Thompson, en i. lye koskitancan heca qa 
waniyetu kin de icunhan Rev. David W. Clark, 
Mato Catka ookiyin kta. Wana wi nom Mr. 
Ulrich, Koska Cepa, nina bdiheea owasin e- 
con. December wi kin wa ota, anpetu iyo- 
hina nina osni, tiyaza omani nina otehika, 
t.uka iye, anpetu wakan iyohiua, St. Ptter’s 
ipi wakan ed, Stephen Gunn kici, woceki- 
ye econ qa wieokaiyava, oape topa cau St. 
Alban’s, Kud wicasa oyanke ekta, wocekiye 
econ. Nakun, anpetu wakan oko iyohina- 
anpetu tokaheya kin St. Alban’s 1 ed, wakan, 
heja on, wowapi wakan waonspewieakiye. 
Anpetu i nonpa qa anpetu itopa kangi okute 
oyanke ed owayawa tipi kin nonpa hena ed 
waonspewieakiye. Qa nakun, wi iyohiua, 
Gann Valley otonwe ed, Buffalo County 
County seat, anpetu wakan iyamni kin on, 
Ohde Precena (Congregational) tiwakan ed 
Mr. Ulrich wocekiye econ. Deced on nina 
canteunwastepina ; Gann Vall.ey wicasa wa- 
kan nica, heon etanhan Committee wan unki 
copi qa ekta unyanpi qa owicakiyapi. 

Toksa, tohan okihi kta, Mr. Ulrich wicasa 
wakan kta nina cin, qa Bishop Burleson ihu- 
kud wowasiye econ cin kta. 


Nov. 30 1927, St. Andrew taanpetu kin ed 
Ihanktonwan tipi, magaska oyanke ed St. 
i Philip Tipi Wakan okna St. Andrew Sunka- 
j kicivapi Chapter No. 2111, onpi kin mnici- 
! yapi- Hinhanna eciyatan waeekiyapi qa Wo- 
i tapi Wakan icupi. Woecon kiu de Rev. P. 
J. Deloria yu wakan qa Rev. John Rondell 
okiya. Wicokava wotapi, hehand St. Andrew 
Sunkakiciyapi kin Tipi Wakan okna mnici- 
yapi, Rev. John Rondell wocekiye econ he- 
haml oitancan dena wieakagapi, Edward Fly- 
inghawk Itancan, Joseph Gassman Itancan 
okihe, Louis Gassman wowapi kaga, Thomas 
Hunter mazaska awanyanka. Anpetu kin 
de ed winyan omniciye onpi kin mniciyapi 
ece qoD iyehantu canke ijeya omniciye yu- 
hapi. 

Nov. 30, 1927. Qonhan Greenwood ed St. 
Andrew Sunkakiciyapi, Chapter No. 1301 on- 
pi kin mniciyapi. Hihanna eciyatan Wotapi 
Wakan icupi. Rev John Flockhart woecon 
kiu dena econ. Hehand omnicive yuhapi qa 
dena oitancan wieakagapi Director David 
Ree, V. Director Dan Yellowhair, Secretary 
Llewelyn Selwyn, Treasurer Joseph Grabbing- 
bear, 

Nov. 30, 1927. Chotean Greek ed Holy 
Name Tipi Wakan okna St. Andrew Sunka- 
kiciyapi Chapter No. 1886. onpi kin mnieiya- 
pi qa d.eua oitancan wieakagapi. Director, 
Harvey La Clair, V. Director Felix Chinn. 
Secretary Henry Stinger; Treasurer, Wallace 
Zephier. 

WICAKIC1CAJUJUPI CINPI KIN 

Wicasta taku iyotau oinpi, qa wonihinciye 
wan tokaheva wasagyapi kte cin he woahtani 
woqin etanhan tawaiciyapi kin hee. Token 
“oinyanke uukitokam wanke cin ohna unki 
yankapi kte cin hena natake ca okihi-sni uh- 
yanpi ece,” kin sdonunyapi, qa maka akand 
waasniyan qais wicayujaja kta ecaea iyeye- 
pica sni. Hehan Tuwe mahpiya eciyatanhan 
hi qon he ekta unkihduhomuipi qa iho : ‘ ‘Zech. 
13: 1. iye kin woahtani qa woasape on Mini- 
lidoka kin heca.” Tuwe woahtani ohdake 
sni kin token witkotkoke lica cen. Wicatan- 
can anpetu iyohi yujajapi kta ihnipi icunhan 
taku tanton-sni woniya eciyatanhan kin akta- 
pi sni qon he woksape cokadan unpi qon he- 
ca. Wicotawacin, wicoie qa woecon iye sdon- 
kiyapi qais aieiktapi sni on etanhan unyusa- 
papi ece. Woasape on canwankapi kin he 
wosdonye kicanyanpi kin onspa ee. Tohan 
on wicani etanhan wicozani qa wowiyuskin 
kin sdonunyanpi kta on canicipawega kin ito- 
kam wowaonsida on canpeska makahde inaun- 
jinpi kinhan, (St. Luke 18: 14.) wamnayan 
wan yuowotanpidan kin he iyeeen unyuowo- 
tanpidan wan heca kta. Qa ITANCAN Hta- 
yetu-wotapi tawa kin en wowakta kin unhapi, 
wokajuju qa wookive yuwicakapi kin hee. — 
Rev. Floyd W. Tomkins, D. D., in "The Liv- 
ing Church ”. 

AN PAO — THE DAYBREAK 


□kolakiciye Wakan kin on W i wica wangapi Wan 


Christmas, nakun 

W. Chrysostom, Constantinople 
el Bishop un kin, Christ tonpi an- 
petu kin on tokel waayatanin he. 

A. “December 25 anpetu kin he 
Christ tonpi anpetu heca ca oto- 
kahe ekta oholapi, na hetanhan le- 
hanyan iyecel unyuhapi ce” eya. 

W. Nahan been sam taku eya he. 
A. ‘ ‘ Wo wap i Wakan etanhan wi- 
eayawapi kin ieunhan Christ tonpi 
he unyawapi, na anpetu tohan tonpi 
kin, he oyate woyakapi wowapi 
gnakapi na awanyakapi kin, hetan- 
han tanin hca ce” eya. 

W. Owicawapi wowapi kin lena 
on taku eya he. 

A. Roma o ton we kin el wowapi 
tuktel ognakapi kin, tuwa cin kin- 
han ekta ole na yawa kta ca woope 
eciyatanhan iyowinwieakiyapi ce 
eya. 

W. Lecel oyake cin tuktel iye- 
yepica he. 

A. Omaka na December 25 an- 
petu ieunhan wahokon wicakiye con 
na he ehan tokel eye cin wowapi ta- 
wa kin nahalicin lehanyan yuhapi. 

W. Augustine, Hippo (Africa) 
el Bishop un qon is tokel wayua- 
tanin h@. 

A. Wicatonpi kin le on wowa- 
hokonkiye wowapi akeyamni owa, 
na oyasin el December 25 anpetu 
kin he ehan Itancan tonpi qon eya. 

W. Augustine omaka watohan ni 
he. 

A. Omaka opawinge itopa, na ie 
cin eciyatanhan, Christmas anpetu 
he owancaya se slolyapi na tona 
Christian unpi kin ohinniyan an- 
petu kin he oholapi kin heca ca 
cajeyate. 

WOONSPE IWIKCEMNA YAMNI 
SANPA TOPA 

Christmas, nakun 

W. Omaka opawinge itopa kin 
el, Christ tonpi kin on, St. Agus 
tine tokel eya he. 

A. “Wi inapeiyunka, January 
‘kalends’ itokab anpetu isaglogan 
he ehan Christ tonpi” ce eya, he 
December 25th iyehantu kapi. 

W. “Kalends” eyapi kin he ta- 
ku kapi he. 

A. Roma oyate el wiyawapi kin 
on wi iyohila anpetu tokaheya he 
kapi. 

W. St. Augustine, John Baptist 
taanpetu kin ieunhan on wahokon- 
wicakiye con tokel eya he. 

A. “Okolakicive Wakan kin wi- 
catonpi anpetu nomnala kiksuye ; 
ie anpetu lyehan John tonpi kin 
he, na January kalends itokab an- 
petu isaglogan Christ tonpi” (De- 
cember 25) kin kenios keye. 

W. Psalm 133 ieskaya cajeyate 
ein ieunhan, St. Augustine ake to- 
kel waayatanin he. 

A. “Okolakiciye Wakan unqupi 
kin ognayan, John he July kalends 
itokab anpetu. isaglogan (June 24th) 
tonpi ; Itancan unyanpi kin he, Jan- 
uary kalends itokab saglogan can 
(December 25th) hehan tonpi ; un- 
kiksuyapi” ce eye. 

W. Hecel Christmas December 
25, ahopapi kin on tokel eyepica he. 

A. Wokiksuye kin he Okolakici- 
ye Wakan taomaka otokahe hee cin 
ehantanhan, na Christian oyasin 
anpetu kin he oholapi ece kin, he 
iyecel unkis econponpi kta ca iyo- 
walunyanpi kte cin hee. 


W. Le eciyatanhan Wowapi Wa- 
kan etanhan wieoie tukte cajeyate- 
pica he. 

A. Taku kin le “wicasa akantu 
kin etanhan heeinhan atakuni kte 
sni: tka Wakantanka eciyatanhan 
un kinhan yujuju okihipica sni.” 
(Ohan. 5 : 38, 39.) 

Christmas, nakun 

W. Otokahe ekta Christian kin 
hena tokel Christmas ahopapi he. 

A. He ieunhan wowasi oyasin 
ayustanpi, na wowiyuskin tanka 
yuhaha tipi wakan tawapi kin el 
wicokcota wacekiya hipi ece. 

W. Nakun Christmas anpetu 
ieunhan taku econpi he. 

A. Itancan Htayetu Wotapi econ- 
pi na wolowan iyuskinyan lowanpi. 

W. Nakun tokel towiyuskin yu- 
ataninpi he. 

A. Tipi wakan tawapi kin he- 
na, walica oeaje yuwipi na can 
alekta toto kin on ayucoyapi. 

W. Le eciyatanhan Wowapi Wa- 
kan wieoie tukte wanji cajeyatapi 
ece he. 

A. “Lebanon towitan kin he el 
niu kta ; wazisaka can, wazi can 
na hante sa kicica, tipi wakan mi- 
tawa owanka yu waste kta.” (Isaya 
60:13.) 

W. Isaya taku on lecel eya he. 
A. Wicowoyake kin he el, 
Christ hi kin iyohakab, Okolakici- 
ye Wakan towitan kte cin he caje- 
yate cin eciyatanhan. 

W. Wieoie wakan kin le, wacin- 
yanpi ista kin taku awacinkiya he 
A. Okolakiciye wakan kin to- 
kata woohiye yuha na ohinni teca 
un, to, wowanyake waste na woo- 
kiye owihanke wanin yuha kte cin 
hee. 

W. Makowancaya Christmas kin 
on tokel wacinyuzapi he. 

A. Wahosive wakan taanpetu kin 
etanhan lehanyan wokiksuye kin 
he iyotan tanka heca yawapi ece. 

WOONSPE IWIKCEMNA YAMNI 
SANPA ZAPTAN 

Bakihlayapi kin 

W. ltancanunyanpi bakihlayapi 
qon wokiksuye kin he tohantu he. 

A. Christmas ohakab anpetu isa- 
glogan hehantu he ehan Jesus ca- 
stonpi. 

W. Bakihlayapi kin he taku he. 
A. Woecon wan he eciyatanhan 
hoksicala Wakantanka Taokolaki- 
ciye kin he opewicakiyapi qon, na 
ieunhan wicacaje wicaqupi he heca. 

W. Tokaca Okolakiciye Wakan 
kin anpetu kin he kiksuya he, 

A. lyehan Christ woowotanla oya- 
sin yuecetu kte cin on waana 
goptanyan waecon kin heon. 

W. Iye hoksicala tka Wakantan- 
ka Taokolakiciye tani kin opekiya- 
pi qon hetanhan taku ca unkoka- 
hnigapi he. 

A. Nahahcin hoksicala kin hena 
Iye Taokolakiciye kin he opewica- 
yapi kta iyececa kin hee. 

W. Christ Taokolakiciye kin el, 
woecon kin Ie Wakiconzapi wan 
eekiya taku yuha he. 

A. Baptisma wakiconzapi kin na 
he ognayan caswicatonpi ece. 

W. Okolakiciye Wakan otokahe 
kin el, hoksicala eciyatanhan tokel 
econ he. 

A. Wahosive taanpetu etanhan 
Baptisma wicaqu ecee. 


W. Hekta omaka A. D. 253 he 
ehan Carthage otonwe el Bishop 
wikeemna sakpe sanpa sakpe mni- 
ciyapi qon, wowiyunge taku iwo- 
glakapi he. 

A. Baptisma wicaqupi kte cin on 
anpetu isaglogan hehanyan apepi 
kta heeinhan hee. 

W. Tokel wayustanpi he. 

A. “Taku on apepi kte cin wa- 
nice tka tohantu kasa Hoksicala 
Baptisma wicaqupica” eyapi. 

Epiphany kin 

W. January wi kin wiyawapi i- 
sakpe kin hehan taku kiksuyapi he. 

A. Epiphany kin, nais Christ 
oyate kin el yutaninpi kin he. 

W. Wanikiya unkitawapi tonpi 
qon oyate iyuha taku apeunpi he, 

A. Tuwa wan tanka iglutanin kta 
ca owancaya apepi. 

W, Woakipe kin taku eciyatan- 
han yuhapi he. 

A. Messiya u kte cin on Juda 
ovate wokcanpi wicaqupi kin eci- 
yatanhan. 

W. Le iyehan tuwa ca Wakan- 
tauka Iye Cinhintkn kin wicakiyu- 
tanin he. 

A. Wiyohiyanpatanhan wicasa 
ksapapi, Magi ewicakiyapi, kin he 
na. 

W. Magi kin hena tuwepi he. 

A. Persia oyate el, tona wosna- 
kagapi, wicasa ksapapi na wicasa 
wiyukcanpi hca hecel cajewicayata- 
pi ece. 

W. Wicasa kin hena takuonspe- 
iciyapi he. 

A. Wicohan owotanla, wowiyu- 
kcan wankantuya, wicanlipi woon- 
spe na pejihuta wicohan kin. 

W. Taku on Wakantanka Iye 
Cinhintku wicakiyutanin he. 

A. Wicanlipi wan eciyatanhan, 
na iye wiyukcanpi eciyatanhan ta- 
ku tanka hca kapi kecinpi. 

W. Wicanlipi wan u kta e Magi 
kin taku on apepi he. 

A. Wicayawapi wowapi kin, wi- 
cowoyake 24 na oegle 17 el “wi 
I canhpi wan Jacob etanhan u kta” 
Balaam iwokcan qon etanhan na- 
ceca. Lakas wokcanpi kin le Jesus, 
Messiya kin he epazo, icin Wayuo- 
I tanin 22: 16 el “anpao wicanlipi 
ilege cin” eyapi kin he Iye kapi. 

W. WicaSa ksapapi kin taku wi- 
| citokab ya he. 

A. “Wieauhpi wanyakapi qon he 
wicitokab iyaya ca hoksicala wanke, 
he iwankab inajin . ” 

WOONSPE IWIKCEMNA YAMNI 
SANPA SAKPE 

Epiphany, nakun 

W. Wicasa ksapapi kin Hoksi- 
cala Wakan kin wanyakapi qon ta- 
ku econpi he. 

A. Oholapi na takuku qupi. 

W. Christ taku qupi he. 

A. Mazaska zi, Cansin, na Peji- 
huta wastemna. 

W. Wa wicaqupi kin lena taku iya- 
cinpi he. 

A. Wakantanka he Iye ca on Can- 
sin qupi, Wicasayatapi kin on Ma- 
zaskazi qupi, na oyate oyasin on 
tin kte cin on Pejihuta wastemna 
qupi. 

W. Juda oyate el taku on peji- 
huta wastemna ilagyapi he. 

A. Wicate cin wicahapi kte cin 
on wicayuwiy eyapi. 

W. Wakantanka Iye Cinhintku 
kin wicasa ksapa kin slolyewicaki- 
ye con, towaonsila taku tanin he. 


Jan. -Feb., 1928 


A. Ikcewicasa kin hena Judah 
oyate ob, akiyecelya wowanikhe 
wicakipazopi kte cin he, na tahea- 
sunkala optaye wanjila kta, Wa- 
awanyake wanji ihukuya, Jesus 
Christ, hecel unpi kta wanna iye- 
hantu ca glutanin. 

W. Ikcewicasa (Gentiles) ewica- 
kiyapi kin hena tuwepi he. 

A. Tona na tuwa kaesa, Moses 
toope yuhapi sni kin hena, Juda 
oyate hecel cajewicayatapi ecee. 

W. Lehantu kinhan Ikcewicasapi 
kin tokel Christ wicakiyutaninpi he. 

A. Wicasa Wakan ekta yewicasi- 
pi na onspewicakivapi na Baptisma 
wicaqupi. 

W. Yewicasipioyankehetakuhe. 

A. He Okolakiciye wakan etan- 
han ovanke heca, tuktel Wicasa wa- 
kan wanji is isanpa, eglepi na hel 
Christ Wotanin waste tawaoyagwi- 
casipi heca. 

W. Yewicaspi kin he tokel icali- 
yapi he. 

A. Tona Okolakiciye Wakan o- 
papi kin on, icin iyohila tokel oki- 
hipi kin Wotanin waste sam icagin 
kta e lila wawokivapi kta iyececa. 

W. Taku kin le on tokel Jesus 
woope wicaqu he. (Matt. 10: 8.) 

A. “Ivunwin cola iyacupi, iyuu- 
win cola wicaqu po” eya. 


Christ Tipi Wakan cl aipi kin 

W. Christ Tipi Wakan el aipi 
wokiksuye kin tohantu he. 

A. February wi wivawapi inon- 
pa, Christmas ohakab anpetu wi- 
kcemtia topa ehantu. 

W. Cinca tokapapi kin eciyatan- 
han, Juda woope kin he tokel eya 
he. (Gli. 22: 29.) 

A. Jehowa na Tipi Wakan tawa 
el wicohan kin on wakan yawapi 
kta, tka cinpi kinhan wosnapi wan 
on opetonpi kta eyapi. (Wica. 18: 
15.) 

W. Juda oyate kin el cinca wan 
kicitonpi eca, ohakab anpetu wi- 
keemna topa kinhan, on tokel econ- 
pi he. 

A. Tipi Wakan el aipi na Je- 
howa qupi, nais cinpi kinhan ma- 
zaska seqel zaptan on opekitonpi. 

W. Hunku kin yuskapi kte cin 
on taku wayusna he. 

A. Tahcasunka cincala wan, wa- 
niyetu wanjila, nahan wakiyela, na- 
is tilwakiyela wanji ; tka wahpa- 
nica kin on takca cinca okihi sni 
kinhan wakiyela nomlala kicun 
kta. (Lewi. 12 : 6.) 

W. Tokaca Wanikiya unkitawa- 
pi kin woope kin lena ohola he. 

A . Woope kin ihukuya tonpi kin 
heon, nahan Iye toni kin el wakan 
cekiyapi eciyatanhan woope tona 
yuke cin ataninyan ohola kta e iyo- 
winiciye. 

W. Jesus hunku kin lecel ecela 
Itancan unyanpi kin yuwakanpi kin 
on taku unkonspepi he 

A. Lehan tona cinca yuhapi kin, 
iye econ kin ognayan econpi waste, 
na cincapi kin Baptisma on Christ 
el awicaipi kta iyececa. 

W. Jesus hoksila ieunhan taku 
wanjila econ oyakapi kin tuktel iye- 
yaya he. (Lukas 2: 42, 46.) 

A. Wauiyetu akenonpa qon Je 
sus hunku na Joseph Jerusalem e- 
kta Woacaksin opapi kin ob iyaye, 
na takuwicaye kiglapi esa iye hekta 
“Tipi Wakan el waonspekiyapi kin 
wicacokab waanawicagoptan, na wi- 
wieayunh yanka.” 

Continued Next Month 


